ai4bharat/Pralekha huggingface dataset:
கனரகத் தொழில்கள் அமைச்சகம்
நேபா லிமிடெட் நிறுவனத்திற்கான நிதி உதவிக்கு மத்திய அமைசச்சரவை ஒப்புதல்
நேபா லிமிடெட் நிறுவனத்தின் புத்துயிரூட்டல் மற்றும் ஆலை மேம்பாட்டு திட்டத்திற்காக ரூ. 469.41 கோடி நிதி உதவி அளிக்க பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக்குழு ஒப்புதல் அளித்துள்ளது. மத்திய பிரதேச மாநிலம் நேபா நகரில் அமைந்துள்ள இந்த நிறுவனம் பொதுத்துறை செய்தித்தாள் அச்சிடும் நிறுவனம் ஆகும்.
சம்பளம் மற்றும் ஊதியம் அளிப்பதற்காக ரூ. 101.58 கோடி, 400 பணியாளர்களின் தன்விருப்ப ஓய்வூதிய திட்டத்திற்கான ரூ. 90.83 கோடியும் இதில் அடங்கும்
நேபா லிமிடெட் நிறுவனத்திற்கான புத்துயிரூட்டல் மற்றும் ஆலை மேம்பாட்டு திட்டம் அந்நிறுவனம் சந்தையில் சிறந்து விளங்கவும் மத்திய பிரதேச மாநிலத்தின் பழங்குடியின மக்கள் வாழும் பகுதிகளில் வேலைவாய்ப்பை ஏற்படுத்தவும் உதவும்.
பாதுகாப்பு அமைச்சகம்
கோவிட்-19 வீரர்களுக்கு நாடு நன்றி செலுத்துவதில் இந்திய கடலோரக் காவல் படையும் சேர்கிறது
கொரோனா வைரஸ்  பரவுவதைத் தடுக்க அரசு மேற்கொண்டுள்ள முயற்சிகளுக்கு இந்திய கடலோரக் காவல் படை உறுதுணையாக நிற்கிறது. மாலுமிகள் குறிப்பாக மீனவ சமுதாயத்தினர், துறைமுகங்கள் மற்றும் இதர முகமைகளுக்கு கூடுதல் கலந்துரையாடல் நிகழ்ச்சிகள் மூலம் பின்பற்ற வேண்டிய தடுப்பு வழிமுறைகள் குறித்து கற்பிக்கும் நடவடிக்கைகளில் தீவிரமாக இயங்கி வருகிறது. இது தவிர, கடலோரக் காவல் படை , கோவிட் சேவகர்களைப் பாராட்டும் பாதுகாப்பு அமைச்சகத்தின் முன்முயற்சிக்கு முன்னணியில் உள்ளது.
‘கோவிட்-19 சேவகர்களுக்கு இந்தியா நன்றி கூறுகிறது’ முன்முயற்சியில் இந்திய கடலோரக் காவல் படை, கப்பல்களில் விளக்குகளை எரியவிட்டு ஒளிரச்செய்தும், கொரோனா நோயாளிகளுக்கு சிகிச்சை அளித்து வரும் மருத்துவமனைகள் மீது மலர்களைத் தூவியும் தீவிரமாகப் பங்கேற்கவுள்ளது. அந்தமான் நிக்கோபார் தீவுகள், லட்சத்தீவுகள் மற்றும் மினிகாய் தீவுகள் உள்ளிட்ட தொலைதூரத் தீவுகள் , தொலைக்கோடியில் உள்ள இடங்கள் உள்பட நாட்டின் கடலோரப் பகுதிகள் முழுவதையும் உள்ளடக்கிய 25 இடங்களில், மே 3-ம் தேதி கோவிட்-19 வீரர்களைப் பாராட்டும் வகையில் கப்பல்கள் ஒளிரூட்டப்படும். இதுதவிர, கடலோரக் காவல் படையின் ஹெலிகாப்டர்கள் 5 இடங்களில் கோவிட்-19 மருத்துவமனைகள் மீது ரோஜா இதழ்களைத் தூவும்.
-----------------
(
தகவல் மற்றும் ஒலிபரப்பு அமைச்சகம்
சுற்றுச்சூழலைப் பாதுகாக்க வேண்டியதன் அவசியத்தை வலியுறுத்தும்
நையாண்டி சித்திரமான 'பாப்லு பாபிலோன் சே' 52-வது இந்திய சர்வதேச திரைப்பட விழாவில் திரையிடப்பட்டது
‘எனது கிராமத்திற்கு சிலர் மரம் வெட்ட வந்துள்ளனர். வெப்பம் அதிகமாக இருப்பதால், அவர்கள் அதே மரத்தின் நிழலில் காத்திருக்கிறார்கள்.’
52-வது இந்திய சர்வதேச திரைப்பட விழாவில் திரையிடப்பட்ட சுற்றுச்சூழலைப் பாதுகாக்க வேண்டியதன் அவசியத்தை வலியுறுத்தும் நையாண்டி சித்திரமான 'பாப்லு பாபிலோன் சே' சொல்ல விரும்பும் செய்தி இதுதான்.
இந்தியன் பனோரமாவின் திரைப்படம் சாரா பிரிவில் இத்திரைப்படம் இடம்பெற்றுள்ளது. அதன் இயக்குநர் திரு அபிஜீத் சார்த்தி கோவாவின் பனாஜியில் நடைபெற்று வரும் இந்திய சர்வதேச திரைப்பட விழாவில் ஊடகங்களுடன் இன்று உரையாடினார்.
படத்தைத் உருவாக்குவதற்கான தனது உத்வேகத்தைப் பற்றி பேசிய அபிஜீத், “நாம் எந்தப் பக்கமும் நிற்காமால் நடுநிலையாக இருந்தாலும், அதற்கான விளைவுகள் இருக்கும் என்பதை இப்படத்தின் மூலம் நான் சொல்ல முயற்சிக்கிறேன்,” என்று குறிப்பிட்டார்.
மக்கள் நல்ல கருத்துகளைப் ஏற்றுக்கொள்ள தயாராக உள்ளனர், ஆனால் அவர்கள் அந்த திசையில் வழிநடத்தப்பட வேண்டும். "பார்வையாளர்கள் சற்றே நின்று அவர்கள் எங்கு சென்று கொண்டிருக்கிறார்கள் என்பதைப் பற்றி சிந்திக்க வேண்டும் என்று நான் விரும்புகிறேன்," என்று அவர் மேலும் கூறினார்.
படப்பிடிப்பிற்குப் பிறகு திரைப்படம் அதன் இறுதி வடிவத்தை எவ்வாறு எடுத்தது என்பதைப் பற்றி பகிர்ந்து கொண்ட அபிஜீத், 22 பக்கங்களில் ஸ்கிரிப்டை எழுதியதாகவும் கதையை மெதுவாக கொண்டு செல்ல விரும்பியதாகவும் கூறினார்.
"திரைப்படத்தில் பல காட்சிகளை நீக்கியிருக்கலாம், இருப்பினும் இத்தகைய இடைநிறுத்தங்கள் இருக்க வேண்டும் என்று நான் விரும்பினேன். இதனால் படம் அதன் போக்கில் முன்னேறும். இப்படம் மக்கள் மனதில் சில காலம் நிலைத்திருக்க வேண்டும் என்று நான் விரும்புகிறேன்,” என்றார் அவர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774229
விண்வெளித்துறை
இந்தியாவின் வான்வெளிப் பயணத்தில் தனியார் துறையும் இணைந்து பயணிக்கும்: டாக்டர் ஜிதேந்திர சிங்
செயற்கைக்கோளை செலுத்துதல் உள்ளிட்ட வான்வெளி நிகழ்வுகளில் தனியார் நிறுவனங்களுக்கும் வாய்ப்பு வழங்கப்படும்
இந்திய விண்வெளி மற்றும் ஆராய்ச்சி நிறுவனமான இஸ்ரோ, விண்வெளித்துறையில் தனியாரையும் ஈடுபடுத்தவிருப்பதாக மத்திய அணுசக்தி மற்றும் விண்வெளித் துறை அமைச்சர் டாக்டர் ஜிதேந்திர சிங் தெரிவித்துள்ளார்.
பிரதமர் நரேந்திர மோடி தலைமையிலான அரசு, விண்வெளித் துறையில் ஏற்படுத்திவரும் வரலாற்று சிறப்பு மிக்க சீர்திருத்தங்களை நினைவுகூர்ந்த அமைச்சர், சுதந்திர இந்தியாவின் வரலாற்றில் முதன்முறையாக எதிர்காலத்தில் விண்வெளிப் பயணம் மற்றும் கிரகங்களின் ஆய்வுகளில் தனியார் துறையும் ஈடுபடுத்தப்படும் என்று கூறினார். ஆத்மநிர்பார் பாரத் திட்டத்தின் கீழ் தன்னிறைவு அடைந்த இந்தியாவை உருவாக்கும் முயற்சியில் இந்த நடவடிக்கை மேற்கொள்ளப்படுவதாக அவர் மேலும் தெரிவித்தார்.
விண்வெளிக்குச் செயற்கைக் கோளைச் செலுத்துதல் உள்ளிட்ட நிகழ்வுகளில் தனியார் நிறுவனங்களுக்கும் வாய்ப்பு வழங்கப்படும் என்று அமைச்சர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் https://pib.gov.in/PressReleasePage.aspx?PRID=1663527
-----
(Visitor Counter : 134
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 140 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 140 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.93 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780590
(Visitor Counter : 115
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
சவால் சூடுபிடிக்கிறது: 41 நகரங்கள் மிதிவண்டிக்கு உகந்த நடவடிக்கைகளை எடுத்து வருகின்றன
கொவிட் எதிர்வினைகளில் ஒன்றாக பொலிவுறு நகரங்கள் திட்டத்தின் கீழ் வீட்டுவசதி மற்றும் நகர்ப்புற விவகாரங்கள் அமைச்சகத்தால் 2020 ஜூன் 25 அன்று அறிமுகப்படுத்தப்பட்ட மிதிவண்டி ஓட்டுவதற்கான சவாலான 'India Cycles4Change' நாடு முழுவதும் கவனத்தை ஈர்த்துள்ளது.
சமூக இடைவெளியை உறுதி செய்யும், உடல் நலனுக்கு உகந்த, சுற்றுச்சூழலுக்கு தோழமையான தனிநபர் போக்குவரத்துக்கு தீர்வான மிதிவண்டி ஓட்டுதல் மீது கடந்த ஒரு வருடமாக நாடு முழுவதும் பலர் கவனம் செலுத்தி வருகின்றனர். மிதிவண்டி புரட்சி நடைபெற்று வருகிறது என்றால் அது மிகையாகாது.
மிதிவண்டி சவாலில் 104 நகரங்கள் தங்களை பதிவு செய்து கொண்டுள்ள நிலையில், 41 நகரங்களில் மிதிவண்டி ஓட்டுதலுக்கு உகந்த நடவடிக்கைகள் எடுக்கப்பட்டு வருகின்றன. ஆய்வுகள், ஆலோசனைகள், மிதிவண்டிப் பாதைகள், பாதுகாப்பான இடங்கள், திறந்தவெளி தெருவோர நிகழ்ச்சிகள், மிதிவண்டி ஊர்வலங்கள் மற்றும் ஆன்லைன் பிரச்சாரங்கள் இவற்றில் அடங்கும்.
“மிதிவண்டி புரட்சிக்கான விதை 2020-ல் தூவப்பட்ட நிலையில், நகரங்களும், மக்களும் கைகோர்த்து தாங்கள் வாழும் பகுதிகளை மிதிவண்டிகளின் சொர்க்கமாக மாற்றி வருகின்றனர். இதன் விளைவுகள் சிறப்பாக அமைந்துள்ளன. மாநில அரசுகள் இதை ஊக்கப்படுத்தி வரும் நிலையில், இன்னும் அதிகமானோர் இதில் இணைய தேவையான நடவடிக்கைகளை எடுக்குமாறு நகரங்களை நான் கேட்டுக் கொள்கிறேன்,” என்று வீட்டுவசதி மற்றும் நகர்ப்புற விவகாரங்கள் அமைச்சக செயலாளர் திரு துர்கா சங்கர் மிஷ்ரா கூறியுள்ளார்.
41 நகரங்களின் பட்டியல் மற்றும் படங்களுக்கு இங்கே கிளிக் செய்யவும்
பிரதமர் அலுவலகம்
இந்திய அயல் பணி தொகுப்பு பயிற்சி அலுவலர்கள் பிரதமரைச் சந்தித்தனர்
2016ம் ஆண்டு தொகுப்பைச் சேர்ந்த இந்திய அயல் பணிச் சேவை 41 பயிற்சி அலுவலர்கள் இன்று பிரதமர் திரு. நரேந்திர மோடியை சந்தித்தனர். அயல் பணித்தொகுதி அலுவலர்கள் அனைத்தையும் நன்கு அறிந்தவர்களாகவும் உலகளாவிய சிந்தனை உள்ளவர்களாகவும் இருக்க வேண்டியதன் அவசியத்தை அவர்களிடம் பிரதமர் வலியுறுத்தினார். இதர பணித்தொகுப்புகளைச் சேர்ந்த இதே குழுவின் பயிற்சி பெற்ற சக அலுவலர்ளுடன் தொடர்பில் இருக்குமாறுக் கேட்டுக் கொண்ட பிரதமர் இதன் மூலம் உள்நாட்டின் நிலவரம் மற்றும் மேம்பாடு குறித்து தெரிந்து கொள்ள முடியும் என்றார்.
இந்தியாவிற்கு பிரகாசமான எதிர்காலம் உள்ளது என்று பரவலாக உலகெங்கும் நம்பப்படுகிறது. என்று கூறிய பிரதமர் உலக நாடுகள் இந்தியாவின் வளர்ந்து வரும் நிலைமையை நன்கு ஏற்று கொள்கிறார்கள் என்றும் கூறினார்.
(Visitor Counter : 10
பிரதமர் அலுவலகம்
புது தில்லியில் உள்ள இஸ்கான் மையத்தில் நாளை நடைபெறவுள்ள கீதை ஆராதனை மகா உற்சவத்தில் பிரதமர் பங்கேற்பு
புது தில்லி, கிழக்கு கைலாஷில் அமைந்துள்ள இஸ்கான் – இந்திய கலாச்சார பெருமை மையத்தில் பிப்ரவரி 26, 2019 அன்று நடைபெறவுள்ள கீதை ஆராதனை மகா உற்சவத்தில் பிரதமர் திரு. நரேந்திர மோடி பங்கேற்க உள்ளார்.
இந்த நிகழ்ச்சியில், உலகிற்காக இஸ்கான் பக்தர்கள் உருவாக்கியுள்ள பகவத் கீதையை பிரதமர் திறந்துவைப்பார். 2.8 மீட்டர் அளவுடைய 800 கிலோ எடையுள்ள இந்த பகவத் கீதை தனிச்சிறப்பு பெற்றது. பகவத் கீதையின் அசல் வசனங்களும் அதன் விளக்கவுரையும் இதில் இடம்பெற்றிருக்கும். இந்த பகவத் கீதையை தொடங்கிவைக்கும் வகையில் பிரதமர் அதன் ஒரு பக்கத்தை திருப்புவார்.
அதன் பின் பிரதமர் அங்குள்ள மக்களிடம் உரையாற்றுவார்.
பாதுகாப்பு அமைச்சகம்
பாதுகாப்புத் துறை அமைச்சர் திரு. ராஜ்நாத் சிங் 2023 ஆம் ஆண்டு ஜூன் 5 மற்றும் 6 ஆம் தேதிகளில் புதுதில்லியில் அமெரிக்க மற்றும் ஜெர்மன் பாதுகாப்புத்துறை அமைச்சர்களுடன் இருதரப்பு பேச்சுவார்த்தை நடத்துகிறார்
இரு நாடுகளுடனும் பாதுகாப்பு ஒத்துழைப்பை மேம்படுத்துவது குறித்து கவனம் செலுத்தப்படும்
பாதுகாப்புத் துறை அமைச்சர் திரு. ராஜ்நாத் சிங்குடன் இருதரப்பு பேச்சுவார்த்தைக்காக அமெரிக்க பாதுகாப்பு துறை அமைச்சர் திரு. லாயிட் ஆஸ்டின் மற்றும் ஜெர்மனியின் மத்திய பாதுகாப்பு துறை அமைச்சர் திரு போரிஸ் பிஸ்டோரியஸ் ஆகியோர் புது தில்லிக்கு வருகை தரவுள்ளனர். அமெரிக்க பாதுகாப்பு அமைச்சருடனான பாதுகாப்பு துறை அமைச்சரின் சந்திப்பு ஜூன் 05, 2023 அன்று நடைபெறும். ஜெர்மனியின் மத்திய பாதுகாப்பு அமைச்சருடன் ஜூன் 06 அன்று பேச்சுவார்த்தை நடைபெறும். இருதரப்பு பாதுகாப்பு ஒத்துழைப்பு குறித்த விஷயங்கள் மற்றும் தொழில்துறை ஒத்துழைப்பில் கவனம் செலுத்துவது குறித்தும் இந்த சந்திப்புகளின் போது விவாதிக்கப்படும்.
அமெரிக்க பாதுகாப்பு அமைச்சர் இரண்டு நாள் பயணமாக சிங்கப்பூரில் இருந்து ஜூன் 4 ஆம் தேதி வரவுள்ளார். இது அமைச்சர் ஆஸ்டினின் இரண்டாவது இந்திய வருகையாகும். இதற்கு முன் மார்ச் 2021இல் அவர் இந்தியா வந்துள்ளார்.
ஜெர்மன் மத்திய பாதுகாப்பு அமைச்சர் ஜூன் 05 ஆம் தேதி முதல் நான்கு நாள் பயணமாக இந்தியாவுக்கு வருகை தருகிறார். இந்தோனேசியாவில் இருந்து அவர் இந்தியா வருகிறார். பாதுகாப்புத்துறை அமைச்சருடனான சந்திப்பைத் தவிர, புதுதில்லியில் பாதுகாப்புத் துறைக்கான புதுமைக் கண்டுபிடிப்புகள் ஏற்பாடு செய்யும் நிகழ்வில் திரு போரிஸ் பிஸ்டோரியஸ் கலந்து கொள்கிறார். அப்போது அவர் சில பாதுகாப்பு புத்தொழில் முனைவோரை சந்திக்கவுள்ளார். ஜூன் 07 ஆம் தேதி, மும்பை செல்லும் அவர், அங்கு தலைமையகம், மேற்கு கடற்படை தளம் மற்றும் மாசகான் டாக் ஷிப் பில்டர்ஸ் லிமிடெட் ஆகியவற்றைப் பார்வையிடக்கூடும்.
பிரதமர் அலுவலகம்
காமன்வெல்த் போட்டிகள் 2022-இன் ஜூடோவில் வெண்கலப் பதக்கம் வென்ற வினய் குமார் யாதவிற்கு பிரதமர் வாழ்த்து
பர்மிங்ஹாமில் நடைபெறும் காமன்வெல்த் போட்டிகள் 2022-இன் ஜூடோவில் வெண்கலப் பதக்கம் வென்ற வினய் குமார் யாதவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் பிரதமர் கூறியிருப்பதாவது:
“காமன்வெல்த் போட்டிகளில் வினய் குமார் யாதவ் ஜூடோவில் வெண்கலப் பதக்கம் வென்று நாட்டிற்குப் பெருமை தேடித் தந்துள்ளார். இந்தியாவில் விளையாட்டின் எதிர்காலத்திற்கான முன்னோட்டமாக அவரது வெற்றி அமைந்துள்ளது. வெற்றிகளின் புதிய உச்சத்தை எதிர்காலத்தில் அவர் தொடர்ந்து அடையட்டும்.”
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
திட்டமிட்ட நகர்ப்புற சீர்திருத்தங்கள் மூலம் நமது நகரங்கள் முதலீடுகளுக்கான கவர்ச்சிகரமான இடங்களாக மாறுகின்றன" - திரு.ஹர்தீப் எஸ். பூரி
நகர்ப்புற மேம்பாட்டிற்கான சிறந்த தளமாக 'மறுசீரமைப்பு மற்றும் நகர்ப்புற மாற்றத்திற்கான அடல் மிஷன்’ செயல்படுவதாக மத்திய வீட்டுவசதி மற்றும் நகர்ப்புற விவகாரங்கள் துறை அமைச்சர் திரு.ஹர்தீப் எஸ். பூரி பாராட்டு தெரிவித்தார். வீட்டுவசதி மற்றும் நகர்ப்புற விவகாரங்களின் கீழ் நடைபெற்று வரும் பல்வேறு பணிகள் குறித்து பேசிய அமைச்சர் ஹர்தீப் எஸ். புரி, நீர் மற்றும் சுகாதாரத்தை அனைவருக்கும் எளிதாக வழங்குவதன் மூலமும், நிலையான போக்குவரத்து உள்கட்டமைப்பை உருவாக்குவதன் மூலமும், மலிவு விலையில் வீடுகளை உறுதி செய்வதன் மூலமும், நமது நகரங்களின் வாழ்க்கைத் தரத்தில் மிகப்பெரிய முன்னேற்றம் ஏற்பட்டுள்ளதாகக் கூறினார்.
தேசிய நகர்ப்புற திட்டமிடல் மாநாட்டை தொடங்கி வைத்து சிறப்புரை ஆற்றிய அவர், நகர்ப்புற திட்டமிடலில் சீர்திருத்தங்களைச் செய்வதன் மூலம் நமது நகரங்கள் முதலீட்டுக்கான கவர்ச்சிகரமான இடமாக மாறுவதாகவும் தெரிவித்தார்.
இரண்டு நாட்கள் நடைபெறவுள்ள இந்த மாநாட்டில் மொத்தம் 24 விளக்கக்காட்சிகள் இடம்பெறும். நகர்ப்புற திட்டமிடல் துறையின் முன்னணி நிபுணர்கள் மூலம், போக்குவரத்து சார்ந்த வளர்ச்சி, உள்ளூர் சார்ந்த திட்டங்கள், குறைந்த விலையில் வீட்டுவசதி, சுற்றுச்சூழலோடு இணைந்த வளர்ச்சி போன்ற பல்வேறு தலைப்புகளில் 4 தொழில்நுட்ப அமர்வுகள் நடைபெறவுள்ளன.
மேலும் விவரங்களுக்கு இந்த ஆங்கில செய்திக்குறிப்பைக் காணவும் : https://pib.gov.in/PressReleasePage.aspx?PRID=1939185
பிரதமர் அலுவலகம்
நாடு தழுவிய மெகா சைக்ளோத்தான் பங்கேற்பாளர்களுக்கு பிரதமர் பாராட்டு
நாடு தழுவிய மெகா சைக்ளோத்தான் நிகழ்வில் பங்கேற்று ஆரோக்கியமான வாழ்வு குறித்த விழிப்புணர்வை பரப்புதலில் ஈடுபட்ட அனைவருக்கும் பிரதமர் திரு நரேந்திர மோடி பாராட்டு தெரிவித்துள்ளார்.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவாரின் ட்விட்டருக்கு பதிலளித்து பிரதமர் வெளியிட்டுள்ள ட்விட்டர் பதிவு வருமாறு;
"ஆரோக்கியமான வாழ்வில் பங்கேற்று விழிப்புணர்வை ஏற்படுத்திய அனைவருக்கும் பாராட்டுகள்."
சிறப்பு சேவைகள் மற்றும் கட்டுரைகள்
2022-23 ஆம் ஆண்டில் பள்ளிகளில் 10,000 தரநிலைக் கழகங்களைத் தொடங்க இந்தியத் தர நிர்ணய அமைவனம் இலக்கு
இந்திய தர நிர்ணய அமைவனம், தரநியமங்களை உருவாக்குதல் மற்றும் தரசான்றிதழின் முக்கிய செயல்பாடுகள் மூலம் நாட்டில் வலுவான தரமான சுற்றுச்சூழல் அமைப்பை உருவாக்க இந்திய அரசால் அறிவுத்தப்பட்டது. இந்த ஆணையையடுத்து, பள்ளிகள் மற்றும் கல்லூரிகளில் தரநிலைகள் கழகங்களை உருவாக்கும் முயற்சி மேற்கொள்ளப்பட்டது. முதல் ஆண்டான 2021-22-லேயே நாடு முழுவதும் 1,037 தரநிலைக் கழகங்கள் தொடங்கப்பட்டன. இந்த முயற்சியின் முக்கியத்துவம் மற்றும் வெற்றியை உணர்ந்து, 2022-23 ஆம் ஆண்டின் இறுதிக்குள் 10,000 தரநிலைக் கழகங்களை உருவாக்க இலக்கு நிர்ணயிக்கப்பட்டுள்ளது.
இவற்றின் மூலம் 9 ஆம் வகுப்பு மற்றும் அதற்கு மேல் உள்ள அறிவியல் மாணவர்கள், தரம் மற்றும் தரப்படுத்தல் பற்றிய கருத்துகளை வெளிப்படுத்துவது நோக்கமாகும். குழந்தைகள் வெளிப்படுத்தும் மதிப்புகள், வளரும் ஆண்டுகளில் அவர்களின் இளம் மனதில் பதிந்து, தேசத்தின் எதிர்காலத்தை மாற்றும் திறன் கொண்ட ஒரு பெருஞ்சக்தியாக மாற்ற வேண்டுவதும் இதன் நோக்கமாகும்.
ஒவ்வொரு தரநிலைக் கழகமும் அதன் வழிகாட்டியாக ஒரு அறிவியல் ஆசிரியர் மற்றும் உறுப்பினர்களாக குறைந்தபட்சம் 15 மாணவர்களைக் கொண்டுள்ளது. தரநிலைக் கழகங்களின் வழிகாட்டிகளுக்கு இரண்டு நாள் உறைவிடப் பயிற்சி வழங்கப்படுகிறது. இதுவரை 1000 வழிகாட்டிகள் பயிற்சி பெற்றுள்ளனர்.
2022-23-ஆம் ஆண்டில் 10,000 தரநிலைக் கழகங்களைத் திறப்பது என்ற தற்போதைய இலக்குக்கு இணங்க, இந்திய தர நிர்ணய அமைவனம்,பள்ளிகள் மற்றும் கல்லூரிகளுடன் தரநிலைக் கழகங்களை உருவாக்கும் முயற்சியில் தீவிரமாகப் பணியாற்றிவருகின்றது. ஏற்கனவே 1755 க்கும் மேற்பட்ட கழகங்கள் ஒப்புதலின் முந்திய நிலைகளில் உள்ளன. இன்றுவரை 43,000 மாணவர்கள் இந்த தரநிலைக் கழகங்களில் உறுப்பினர்களாக உள்ளனர்.
இந்திய தர நிர்ணய அமைவனத்தின் துணை இயக்குநர்  திரு எச் அஜய் கன்னா வெளியிட்ட செய்திக் குறிப்பில் இந்தத் தகவலை தெரிவித்துள்ளார். தொடர்புக்கு 9366719530
வடகிழக்குப் பகுதி வளர்ச்சி அமைச்சகம்
2023-24 ஆம் ஆண்டிற்கான வரவு செலவுத் திட்ட மதிப்பீட்டில் 10% ஜி.பி.எஸ்  திட்டத்தின் கீழ் ரூ.94679.53 கோடி ஒதுக்கீடு செய்யப்பட்டுள்ளது
அரசின் தற்போதைய கொள்கையின்படி, விலக்கு அளிக்கப்படாத அனைத்து மத்திய அமைச்சகங்கள் / துறைகள்  அவற்றின் மொத்த வரவு செலவுத் திட்ட ஆதரவில்  குறைந்தது 10% வடகிழக்கு பிராந்தியத்திற்கான  மத்திய அரசின் துறை மற்றும் மத்திய நிதியுதவி திட்டங்களுக்கு செலவிட வேண்டும். அத்தகைய செலவினங்களை வடகிழக்கு பிராந்திய மேம்பாட்டு அமைச்சகம் கண்காணித்து வருகிறது.
2023-24 ஆம் ஆண்டிற்கான வரவு செலவுத் திட்ட மதிப்பீட்டில் 10% ஜிபிஎஸ்-இன் கீழ் ரூ.94679.53 கோடி ஒதுக்கீடு செய்யப்பட்டுள்ளது.
2014-15 முதல் இப்பகுதியின் வளர்ச்சிக்காக செலவிடப்பட்ட தொகையின் விவரம்:
|
|
ஆண்டு
|
|
திருத்தப்பட்ட
மதிப்பீடு
|
|

செலவினம்
|
|
2014-15
|
|
27,359.17
|
|
24,819.18
|
|
2015-16
|
|
29,669.22
|
|
28,673.73
|
|
2016-17
|
|
32,180.08
|
|
29,367.90
|
|
2017-18
|
|
40,971.69
|
|
39,753.44
|
|
2018-19
|
|
47,087.95
|
|
46,054.80
|
|
2019-20
|
|
53,374.19
|
|
48,533.80
|
|
2020-21
|
|
51,270.90
|
|
48,563.82
|
|
2021-22
|
|
68,440.26
|
|
70,874.32
|
|
2022-23
|
|
72,540.28
|
|
82691.37
|
|
மொத்தம்
|
|
4,22,893.74
|
|
4,19,332.36
|
|
ஆதாரம்: மத்திய பட்ஜெட் அறிக்கை 11/23, பல்வேறு ஆண்டுகள்.
குறிப்பு: விலக்கு அளிக்கப்படாத மத்திய அமைச்சகங்கள் / துறைகளால் தெரிவிக்கப்பட்ட உண்மையான செலவின புள்ளிவிவரங்கள்.
இத்தகவலை மத்திய வடகிழக்கு மாநிலங்கள் பிராந்திய மேம்பாட்டுத் துறை அமைச்சர் கிஷன் ரெட்டி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்கள்
நாட்டில் தினசரி கொவிட் பாதிப்பு மேலும் குறைந்து 1.27 லட்சமாகியுள்ளது; தினசரி கொவிட் பாதிப்பு, கடந்த 54 நாட்களில் மிகக்குறைவு; புதிய பாதிப்புகளின் எண்ணிக்கையும் குறைந்து வருகிறது.
கடந்த 24 மணி நேரத்தில் கொவிட் சிகிச்சை பெற்றவர்கள் 1,30,572 பேர் குறைந்ததால், தற்போது கொவிட் சிகிச்சை பெறுபவர்களின் எண்ணிக்கை 18,95,520-ஆக உள்ளது; 43 நாட்களுக்குப் பிறகு இந்த எண்ணிக்கை 20 லட்சத்துக்கும் குறைவு.
நாட்டில் இதுவரை மொத்தம் 2,59,47,629 நோயாளிகள் குணமடைந்துள்ளனர்.
கடந்த 24 மணி நேரத்தில் 2,55,287 பேர் குணமடைந்துள்ளனர். தொடர்ந்து 19வது நாளாக, தினசரி குணமடைந்தோர் எண்ணிக்கை, தினசரி கொவிட் பாதிப்பை விட அதிகமாக உள்ளது.
குணமடைந்தோர் விகிதம் தொடர்ந்து அதிகரித்து 92.09 சதவீதமாக உள்ளது.
வாராந்திர பாதிப்பு வீதம் 8.64%
தினசரி கொவிட் பாதிப்பு விகிதம் 6.62 சதவீதமாக உள்ளது. தொடர்ந்து 8 நாட்களாக இந்த அளவு 10 சதவீதத்துக்கும் குறைவாக உள்ளது. கொவிட் பரிசோதனை அளவு கணிசமாக அதிகரிக்கப்பட்டுள்ளது. இதுவரை 34.67 கோடி பரிசோதனைகள் செய்யப்பட்டுள்ளன.
தேசியளவிலான தடுப்பூசி திட்டத்தின் கீழ் 21.6 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723292
----
(
நிதி அமைச்சகம்
வரி செலுத்துவோருக்கான ஆண்டு தகவல் அறிக்கை மொபைல் செயலி அறிமுகம்
வரி செலுத்துவோருக்கான ஆண்டு தகவல் அறிக்கை மொபைல் செயலியை வருமான வரித்துறை தொடங்கியுள்ளது. இதில் வரி செலுத்துவோர் கூகுல் ப்ளே மற்றும் ஆப் ஸ்டோர்களில் இலவசமாக தகவல்களை அறிந்து கொள்ளலாம்.
வரி பிடித்தம், வட்டி, ஈவுத்தொகை, பங்கு பரிவர்த்தனைகள், வரித்தொகை, வருமான வரி திரும்ப பெறுதல் மற்றும் இதர தகவல்களை மொபைல் செயலி மூலம் வரி செலுத்துவோர் தெரிந்து கொள்ளலாம். வரி செலுத்துவோர் பின்னூட்டம் இடுவதற்கான வசதியும் இதில் இடம் பெற்றுள்ளது.
பாதுகாப்பு அமைச்சகம்
கடந்த ஒன்பது ஆண்டுகளில் இந்தியாவின் அந்தஸ்து உயர்ந்துள்ளதால், உலகமே இப்போது இந்தியா சொல்வதைக் உன்னிப்பாக கவனிக்கிறது; பாதுகாப்புத்துறை அமைச்சர் ராஜ்நாத் சிங்
அரசு ஊழியர்கள் மக்களின் எதிர்பார்ப்பை பூர்த்தி செய்வதன் மூலம் நம்பிக்கையைப் பெற வேண்டும் என்று திரு ராஜ்நாத் சிங் அழைப்பு விடுத்துள்ளார்
நியாயம் செய்யும் கலாச்சாரம் இப்போது அதிகார கலாச்சாரத்தை முந்திவிட்டது - பாதுகாப்புத்துறை அமைச்சர்
"அமிர்த காலத்தில் தேசத்திற்கு சேவை செய்ய அதிகாரிகளுக்கு மிகப்பெரிய பொறுப்பு உள்ளது"
கடந்த ஒன்பது ஆண்டுகளில் சர்வதேச அரங்கில் இந்தியாவின் அந்தஸ்து உயர்ந்துள்ளதாகவும், இப்போது உலகம் அதை உன்னிப்பாகக் கவனிக்கிறது என்றும் பாதுகாப்புத்துறை அமைச்சர் திரு ராஜ்நாத் சிங் கூறியுள்ளார். ஜூன் 18, 2023 அன்று லக்னோவில் ஏற்பாடு செய்யப்பட்ட ஒரு நிகழ்ச்சியில் யுபிஎஸ்சி குடிமைப் பணிகள் தேர்வில் வெற்றி பெற்றவர்களிடையே உரையாற்றிய அமைச்சர், வளர்ந்த இந்தியா என்ற எண்ணம் இப்போது வெறும் கனவு அல்ல, அது பிரதமரின் ஆற்றல்மிக்க தலைமையின் கீழ் நிஜமாகி வருகிறது என்றார்.
இப்போது அமெரிக்கா போன்ற ஒரு வல்லரசு, இந்தியப் பிரதமரை வரவேற்கவும், விருந்தளிக்கவும் விடாமுயற்சியுடன் தயாராகி வருவதாகவும், நாட்டின் வெற்றிக் கதையைப் பற்றி வெளிநாட்டு ஊடகங்கள் பேசுகின்றன என்றும் கூறினார்.
2047 ஆம் ஆண்டிற்குள் வளர்ச்சியடைந்த இந்தியா என்ற பிரதமர் திரு நரேந்திர மோடியின் தொலைநோக்குப் பார்வையை எடுத்துரைத்த பாதுகாப்பு அமைச்சர் அத்தகைய தேசத்தைக் கட்டியெழுப்புவதில் இளம் அரசு ஊழியர்களுக்கு முக்கியப் பங்கு உண்டு என்றார்.
அரசு ஊழியர்கள் மக்களின் எதிர்பார்ப்புகளை பூர்த்தி செய்வதன் மூலமும், அவர்களுடன் ஒன்றிணைந்து செயல்படுவதன் மூலமும் மக்களின் நம்பிக்கையைப் பெற வேண்டும் என்று திரு ராஜ்நாத் சிங் அறிவுறுத்தினார்.
"ஒரு காலத்தில் சமூகத்தில் அதிகார கலாச்சாரம் இருந்தது, இப்போது நியாயம் செய்தல் கலாச்சாரம் அதிகார கலாச்சாரத்தை முந்தியுள்ளது, ஏனெனில் குடிமக்கள் கல்வி மற்றும் புதிய தகவல்தொடர்பு வழிமுறைகளின் வருகையுடன் அதிக விழிப்புணர்வைக் கொண்டுள்ளனர்," என்று அவர் மேலும் கூறினார். உங்கள் பகுதியில் உள்ள மக்கள் பிரதிநிதிகளுடன் நெருக்கமாக பணியாற்ற வேண்டும்," என வலியுறுத்தினார். பெண்களின் ஆர்வம் மற்றும் உத்வேகத்தையும் அவர் பாராட்டினார். இளம் அரசு ஊழியர்கள் மக்கள் நலனுக்காக எந்த முடிவையும் எடுக்கும்போது சமூகத்தின் கடைசி நபரைப் பற்றி சிந்திக்க வேண்டும் என்றும் கேட்டுக் கொண்டார்.
புவி அறிவியல் அமைச்சகம்
வடமேற்கு இந்தியாவின் சமவெளிகளில் மேற்பரப்பு காற்றின் வேகம் மணிக்கு 25-35 கிலோமீட்டராக இருக்கும்: வானிலை ஆய்வு மையம்
இந்திய வானிலை ஆய்வு மையத்தின் தேசிய வானிலை முன்னறிவிப்பு மையம் விடுத்துள்ள செய்தி:

இந்திய நேரப்படி இன்று காலை 8:30 மணியுடன் நிறைவடைந்த 24 மணி நேரத்திற்கான முக்கிய வானிலை குறிப்புகள்:உத்தராகண்ட், உத்தரப்பிரதேசம் மற்றும் கிழக்கு ராஜஸ்தானில் ஒரு சில பகுதிகளில் மழையும் இடியுடன் கூடிய மழையும் பெய்தது. வடமேற்கு இந்தியாவின் பிற பகுதிகளில் வறண்ட வானிலை காணப்பட்டது.உத்தராகண்ட் மற்றும் உத்தரப் பிரதேசத்தில் ஒரு சில பகுதிகளில் இடியுடன் மழை பெய்தது.உத்தரப் பிரதேசத்தின் ஒரு சில இடங்களில் புழுதிப் புயல் ஏற்பட்டது.வடமேற்கு இந்தியாவில் அதிகபட்சமாக ராஜஸ்தான் மாநிலம் ஸ்ரீ கங்காநகரில் 45.0 டிகிரி செல்சியஸ் வெப்பம் பதிவானது.அடுத்த 48 மணி நேரத்தில் அதிகபட்ச வெப்ப நிலையில் பெரும் மாற்றம் ஏதும் இல்லை. அதன்பிறகு வடமேற்கு இந்தியாவின் சமவெளிகளில் 2 முதல் 4 டிகிரி செல்சியஸ் வரை வெப்பம் குறையும்.அடுத்த 4 நாட்களுக்கு வடமேற்கு இந்தியாவின் சமவெளிகளில் மேற்பரப்பு காற்றின் வேகம் மணிக்கு 25-35 கிலோமீட்டராக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725894
-----
(Visitor Counter : 96
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 137 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
புதுதில்லி, நவம்பர் 29, 2021
மாநிலங்கள் மற்றும் யூனியன் பிரதேசங்களுக்கு இதுவரை, 137 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 24.61 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775968
தகவல் மற்றும் ஒலிபரப்பு அமைச்சகம்
சத்யஜித் ரேக்கு பணிவான மரியாதை : அடில் ஹுசைன்
கோவாவில் நடைபெறும் 53வது இந்திய சர்வதேச திரைப்பட விழாவில் இந்தியன் பனோரமா பிரிவில் திரையிடப்பட்ட தி ஸ்டோரிடெல்லர் படத்தின் நடிகர்கள் மற்றும் குழுவினர், இன்று கலந்துரையாடல் நடத்தினர்.அதில் பேசிய நடிகர் அடில் ஹுசைன்,
இந்திய சினிமாவின் பிதாமகரான சத்யஜித் ரேக்கு தி ஸ்டோரி டெல்லர் பணிவான மரியாதையைச் செலுத்துவதாக கூறினார். படம் பற்றி ஊடகங்கள் மற்றும் சினிமா பிரபலங்களுக்கு விளக்கமளிக்கையில், படத்தில் ஒரு முக்கிய கதாபாத்திரத்தில் நடித்திருக்கும் அடில், இந்தப் படம் பழம்பெரும் திரைப்பட இயக்குநரும் கதைசொல்லியுமான சத்யஜித் ரேயின் சிறுகதையை அடிப்படையாகக் கொண்டது என்றார்.
"ஒரு கலைஞனுக்கு கலை சுதந்திரமாக இருக்க வேண்டும் என்று நான் உணர்கிறேன், ஆனால் இன்றைய உலகில், ஒரு திரைப்படத்தை தயாரிப்பதில் நிறைய வணிக நோக்கு உள்ளது. எதுவும் இலவசமாக கிடைக்காது, ஒருவரின் படைப்பின் அசல் தன்மையை மதிக்க வேண்டியது கலைஞர் சமூகத்தின் பொறுப்பாகும். தற்போது சினிமாவில் மட்டுமல்லாமல் , அனைத்து துறைகளிலும் திருட்டைத் தவிர்க்க பதிப்புரிமை என்பது சவாலான பிரச்சினையாக உள்ளது என நடிகை தனிஷ்தா சாட்டர்ஜி கூறினார்.
தி ஸ்டோரி டெல்லர்  நேற்று திரைப்பட விழாவில் திரையிடப்பட்டது. அற்புதமான வரவேற்பைப் பெற்ற இந்தத் திரைப்படம் தங்க மயிலுக்காக போட்டியிடுகிறது.
படத்தின் பெயர்: தி ஸ்டோரிடெல்லர்
இயக்குனர்: அனந்த் நாராயண் மகாதேவன்
தயாரிப்பாளர்: குவெஸ்ட் பிலிம்ஸ்
திரைக்கதை: கிரீத் குரானா
ஒளிப்பதிவாளர்: அல்போன்ஸ் ராய்
படத்தொகுப்பு : கவுரவ் கோபால் ஜா
நடிகர்கள்: பரேஷ் ராவல், அடில் ஹுசைன், ரேவதி, தன்னிஷ்தா சாட்டர்ஜி, ஜெயேஷ் மோர்
கதைச்சுருக்கம்
தாரிணி ரஞ்சன் பந்தோபாத்யாய், ஒரு சிறந்த கதைசொல்லி, எந்த வேலையிலும் ஒட்டாமல் தனது வாழ்க்கையை கழித்து வருபவர். இப்போது 60 வயதில், கொல்கத்தாவில் ஓய்வாக இருப்பவருக்கு ஒரே வருத்தம். அவரது மறைந்த மனைவி அனுராதாவுக்கு அவள் எப்போதும் விரும்பிய விடுமுறையைக் கொடுக்க அவரால் ஒருபோதும் நேரம் ஒதுக்க முடிந்ததில்லை. இப்போது திடீரென்று, வேலையின்றி, அவருக்கு உலகில் எல்லா நேரமும் இருக்கிறது, ஆனால் அவருக்கு அருகில் இருப்பவர்கள் அவருக்கு நெருக்கமாக இல்லை.
எரிசக்தி அமைச்சகம்
மூன்றாண்டுகளுக்கு சுமார் 2500 மெகாவாட் மின்சாரம் கொள்முதல் செய்ய முன்னோடித் திட்டத்தை தொடங்குகிறது அரசு
மின்சார உற்பத்தியாளர்களின் நிறுவப்பட்ட திட்டம் கொண்ட ஆனால் மின்சாரம் வாங்குவதற்கான உடன்படிக்கை இல்லாத உற்பத்தியாளர்களிடம் இருந்து நடுத்தர காலகட்டத்தின் கீழ் 3 ஆண்டுகளுக்கு போட்டி விலை அடிப்படையில் சுமார் 2500 மெகாவாட் மின்சாரம் வாங்கும் முன்னோடி திட்டம் ஒன்றை அரசு தொடங்க உள்ளது.
பி.எஃப்.சி. கன்சல்டிங் லிமிடெட்  தொடர்பு முகமையாகவும் பி.டி.இ. இந்தியா லிமிடெட் நிறுவனம் திரட்டி நிறுவனமாகவும் நியமிக்கப்பட்டுள்ளது.
இந்த திட்டத்தின் கீழ் ஒரு தனி நிறுவனத்திற்கு அதிகபட்சமாக 600 மெகாவாட் திறன் ஒதுக்கப்படலாம். ஒப்பந்தத் திறனில் 55 சதவீதத்தை குறைந்தபட்சம் எடுத்துக் கொள்ள இந்த திட்டம் உறுதி அளிக்கிறது. இதற்கான கட்டணம் எந்த உயர்வும் இன்றி மூன்று ஆண்டுகளுக்கு நிர்ணயிக்கப்படும்.
இந்த திட்டத்தின் கீழ் 2018 மே முதல் வாரத்தில் இருந்து பி.எஃப்.சி. கன்சல்டிங் லிமிடெட் நிறுவனம் விலைப்புள்ளிகளுக்கு அழைப்பு விடுக்கும்.